ಲಂಡನ್ ನಲ್ಲಿ ವೊಲ್ವಿಚ್ , ರಾಯಲ್ ಶಸ್ತ್ರಾಸ್ತ್ರದ ನಿಯಂತ್ರಕನಾಗಿದ್ದ; ಆತನ ಪುತ್ರ ವಿಲಿಯಮ್ ಕಾಂಗ್ರೆವ್ ಈ ವಲಯದಲ್ಲಿ ಅತ್ಯಂತ ಮೇಧಾವಿ ಎನಿಸಿದ್ದ. ಸುಮಾರು ೧೮೦೧ ರಿಂದ ಕಾಂಗ್ರೆವ್ ಮೈಸೂರಿನ ರಾಕೆಟ್ ಗಳ ಮೂಲ ವಿನ್ಯಾಸದ ಬಗ್ಗೆ ನಿರಂತರವಾಗಿ ಅಧ್ಯಯನ ಮಾಡಿದ.ಅಲ್ಲಿನ ಶಸ್ತ್ರಾಸ್ತ್ರ ಪ್ರಯೋಗಾಲಯದಲ್ಲಿ ತನ್ನ ಅಧ್ಯಯನ ಮುಂದುವರಿಸಿದ. ಕಾಂಗ್ರೆವ್ ಹೊಸದೊಂದು ಸುಡುಮದ್ದು ಮಿಶ್ರಣವನ್ನು ಸಿದ್ದಪಡಿಸಿ ರಾಕೆಟ್ ಮೊಟಾರೊಂದನ್ನು ಶಕ್ತಿಯುತ ಕಬ್ಬಿಣದ ನಳಿಕೆಯನ್ನು ಶಂಖಾಕೃತಿಯ ತುದಿ ಮೂಗಿಗೆ ಸೇರಿಸುವ ಮೂಲಕ ಇದಕ್ಕೆ ಹೊಸ ಆಕಾರ ಕೊಟ್ಟ. ಆರಂಭಿಕ ಕಾಂಗ್ರೆವ್ ನ ಈ ರಾಕೆಟ್ ೩೨ ಪೌಂಡಗಳಷ್ಟು ಇತ್ತು.(ಅಂದರೆ ೧೪.೫ ಕಿಲೊಗ್ರಾಮ್ ) ರಾಯಲ್ ಶಸ್ತ್ರಾಸ್ತ್ರಗಳ ಪ್ರದರ್ಶನದಲ್ಲಿ ದೃಢ ಇಂಧನ ರಾಕೆಟ್ ನ್ನು ೧೮೦೫ ರಲ್ಲಿ ಪ್ರದರ್ಶನ ಮಾಡಲಾಯಿತು. ನೆಪೊಲಿಯನ್ ಯುದ್ದಗಳಲ್ಲಿ ಮತ್ತು ೧೮೧೨ ರ ಯುದ್ದದಲ್ಲಿ ರಾಕೆಟ್ ಗಳನ್ನು ಪರಿಣಾಮಕಾರಿಯಾಗಿ ಬಳಸಲಾಯಿತು. ರಾಕೆಟ್ ಗಳ ಬಗ್ಗೆ ಕಾಂಗ್ರೆವ್ ಮೂರು ಪುಸ್ತಕಗಳನ್ನು ಪ್ರಕಟಿಸಿದ.
ಇಲ್ಲಿಂದ ಯುರೊಪಿನಾದ್ಯಂತ ಮಿಲಿಟರಿ ಉದ್ದೇಶದ ರಾಕೆಟ್ ಗಳ ಬಳಕೆ ಪ್ರಾರಂಭವಾಯಿತು. ಸುಮಾರು ೧೮೧೪ ರಲ್ಲಿ ನಡೆದ "ಬಾಲ್ಟಿಮೊರ್ ಯುದ್ದ" ದಲ್ಲಿ ರಾಕೆಟ್ ಸಮೂಹದ ಮೂಲಕ ಮೆಕ್ ಹೆನ್ರಿ ಕೋಟೆಯ ಮೇಲೆ ದಾಳಿ ನಡೆಸಲಾಯಿತು.ಆ ಸಂದರ್ಭದಲ್ಲಿ HMS "ಎರ್ಬಸ್ " ಗಳು ಕೆಂಪು ಜ್ವಾಲೆಗಳುಳ್ಳ ಈ ರಾಕೆಟ್‌ಗಳ ಮೂಲವಾಗಿದ್ದವು.ಇವುಗಳ ಬಗ್ಗೆ ಫ್ರಾನ್ಸಿಸ್ ಸ್ಕೊಟ್ ಕೆತನ್ನ ದಿ ಸ್ಟಾರ್ -ಸ್ಪ್ಯಾಂಗಲ್ಡ್ ಬ್ಯಾನರ್ ನಲ್ಲಿ ವಿವರ ನೀಡಿದ್ದಾನೆ. ವಾಟರ್ಲೂ ಯುದ್ದದಲ್ಲಿಯೂ ರಾಕೆಟ್ ಗಳನ್ನು ಉಪಯೋಗಿಸಲಾಗಿದೆ.
ಆರಂಭಿಕ ರಾಕೆಟ್ ಗಳು ಬಹಳಷ್ಟು ಅನಿರ್ಧಿಷ್ಟವಾಗಿದ್ದವು.(ಖಚಿತತೆ ಇರಲಿಲ್ಲ) ಯಾವುದೇ ಲೋಹದ ಕಡೆಯುವಿಕೆಯು ಇಲ್ಲದೇ ಅಥವಾ ತಿರುಗಣಿಯ ಶಕ್ತಿ ಬಳಸದೇ ರಾಕೆಟ್ ಗಳನ್ನು ಇನ್ನಷ್ಟು ಹರಿತಗೊಳಿಸುವ ತಂತ್ರಜ್ಞಾನ ಆಗ ಚಾಲ್ತಿಯಲ್ಲಿತ್ತು. ಆರಂಭಿಕ ಬ್ರಿಟಿಶ್ ರ ಕಾಂಗ್ರೆವ್ ರಾಕೆಟ್ ಗಳಲ್ಲಿ ಕೊನೆ ತುದಿಯಲ್ಲಿ ಉದ್ದನೆಯ ಕಂಬಿಯನ್ನು ಜೋಡಿಸುವುದನ್ನು ಕಡಿಮೆಗೊಳಿಸಲಾಯಿತು.(ಆಧುನಿಕ ಯುದ್ದ ರಾಕೆಟ್ ಗಳಂತೆಯೇ ಮಾಡಲಾಗಿತ್ತು)ಅಂದರೆ ಇದರಿಂದಾಗಿ ರಾಕೆಟ್ ಗಳು ತಮ್ಮ ದಿಶೆ ತಪ್ಪದೇ ಹಾರುತ್ತಿದ್ದವು. ಕಾಂಗ್ರೆವ್ ರಾಕೆಟ್ ಗಳಲ್ಲಿ ಅತಿ ದೊಡ್ಡದೆಂದರೆ ೩೨ ಪೌಂಡ್ (೧೪.೫ ಕಿ.ಗ್ರಾಂ)ಇದಕ್ಕೆ ೧೫ ಅಡಿಯ(೪.೬ ಮೀಟರ್ )ಆಧಾರ ಕಟ್ಟು ಕೋಲಿನದಾಗಿತ್ತು. ಮೂಲದಲ್ಲಿ ಈ ಆಧಾರ ಕಟ್ಟುಗಳನ್ನು ಪಕ್ಕಕ್ಕೆ ಕಟ್ಟಲಾಗಿತ್ತು;ಆದರೆ ನಂತರ ಇವುಗಳ ಸ್ಥಾನ ಬದಲಿಸಿ ರಾಕೆಟ್‌ನ ಮಧ್ಯೆಕ್ಕೆ ಕಟ್ಟಲಾಯಿತು.ಇದರಿಂದ ಅದರ ಎಳೆಯುವ ಶಕ್ತಿ ಉಳಿತಾಯವಾಗಿ ರಾಕೆಟ್ ಸರಿಯಾದ ದಿಕ್ಕಿನಲ್ಲಿ ದಾಳಿ ಮಾಡಲು ಸಾಧ್ಯವಾಗುತಿತ್ತು.
ವಿಲಿಯಮ್ ಹೇಲ್ ಎಂಬಾತ ೧೮೪೪ ರಲ್ಲಿ ರಾಕೆಟ್ ವಿನ್ಯಾಸದಲ್ಲಿ ಸುಧಾರಣೆ ಮಾಡಿ ಕೊಂಚ ಮಟ್ಟಿಗೆ ಅದರಲ್ಲಿನ ತುದಿ ಪಥವನ್ನು ತಿರುಗಿಸಿ ಅದು ತನ್ನ ಅಕ್ಷದ ಸುತ್ತಲೂ ಸುತ್ತುತ್ತಾ ಬುಲೆಟ್ ತರಹ ಚಲಿಸುವಂತೆ ಮಾಡಿದ. ಹೇಲ್ ನ ಸುಧಾರಣೆಯು ರಾಕೆಟ್‌ಗೆ ಆಧಾರ ಕಟ್ಟಾದ ಕೋಲಿನ ಅಗತ್ಯವನ್ನು ಕಿತ್ತುಹಾಕಿತು.ಇದು ನಂತರ ಗಾಳಿಯಲ್ಲಿ ಸರಾಗವಾಗಿ ತೇಲಿ ನಿಖರತೆ ಕಾಯ್ದುಕೊಂಡಿತು.

ಆರಂಭಿಕ ರಾಕೆಟ್ ಗಳ ನಿಖರತೆ
ಚಿಮ್ಮುವಿಕೆ
ಇವನ್ನೂ ಗಮನಿಸಿ
(ಪ್ರಾದೇಶಿಕ)ಡೆಲ್ಟಾ-ವಿ (ರಾಕೆಟ್ ವೇಗದ ಸಮೀಕರಣ)